Ego R[obertus] Dei gratia Cabilonensis episcopus, omnibus notum facimus quod Guido de Porta recepit in feodum a venerabili patre Galtero, Eduensi episcopo, mansum de Corcellis cum pertinentiis ipsius mansi. Debet quoque mansus predictus duos panes, et II sextarios vini ad mensuram de Gambles, et IIII bichetos avene ad mensuram de Cochis, et VI denarios. Istud etiam laudavit Jonchera, uxor sua, et Teobaudus, filius suus, et Paguanus, frater suus. Ad hoc autem testificandum, ad instantiam utriusque partis, presentem paginam fecimus sigilli nostri impressione muniri. Actum anno Domini millesimo CCº decimo.